"গুৱাহাটীত কাইলৈ, অৰ্থাৎ ৭ মে'ত হ'ব লগীয়া নাগৰিকত্ব সংশোধনী বিধেয়কৰ শুনানিত অংশগ্ৰহণৰ বাবে ১২৭টা দল-সংগঠনে আৱেদন কৰিছে। কিন্তু দুৰ্ভাগ্যজনক কথা যে শ শ দল-সংগঠন থকাৰ পিছতো মাত্ৰ ১২৭টা দল-সংগঠনেহে শুনানিত উপস্থিত থকাৰ বাবে আৱেদন জনাইছে। ইয়াৰ বিপৰীতে বৰাক উপত্যকাত ৩ শতাধিক সংগঠনে শুনানিৰ বাবে আবেদন জনাইছে।" এই মন্তব্য কৰিছে কৃষক নেতা অখিল গগৈয়ে।
উল্লেখযোগ্য যে কাইলৈ নাগৰিকত্ব সংশোধনী বিধেয়কখন সন্দৰ্ভত আছাম এডমিনিষ্ট্ৰেটিভ ষ্টাফ কলেজত শুনানি গ্ৰহণ কৰা হ'ব। এই উদ্দেশ্যে দিল্লীৰ পৰা ইতিমধ্যে অসম আহি পাইছে যুটীয়া সংসদীয় কমিটীৰ প্ৰতিনিধি দল।
তেওঁ লগতে কয়, "আটাইতকৈ ডাঙৰ কথা অসম সাহিত্য সভাৰ সভাপতিগৰাকীক কালি ফোন কৰোঁতে তেওঁ শুনানিত উপস্থিত থাকিব নোৱাৰিম বুলিহে ক'লে।
যদি কাইলৈৰ শুনানিত অসম সাহিত্য সভাৰ সভাপতি, প্ৰধান সম্পাদক আৰু জিলা সমিতিৰ সভাপতি সকলে অংশগ্ৰহণ নকৰে তেন্তে সেয়া সমগ্ৰ অসমবাসীৰ বাবে বিশ্বাসঘাতকতাৰ দিন হ'ব।
আনহাতে তেওঁ ৰাজনৈতিক দল বিলাকো শুই আছে বুলি অভিযোগ কৰে। "অসম গণ পৰিষদে এতিয়ালৈকে সক্ৰিয় ভূমিকা লোৱা নাই। কংগ্ৰেছ, বি পি এফ আৰু এ আই য়ু ডি এফে সক্ৰিয় ভূমিকা লোৱা নাই।" তেওঁ কয়।
"বিজেপি আৰ এছ এছে বিলখন পাছ কৰাৰ ক্ষেত্ৰত সংগঠন সমূহক স্পনছ'ৰ কৰি আছে। অসমৰ পৰা ১০০০ আৱেদন নাগৰিকত্ব সংশোধনী বিধেয়কৰ বিৰোধিতাৰে যোৱাৰ বিপৰীতে ৮০০০ আৱেদন গৈছে গৃহীত কৰাৰ সপক্ষে।" গগৈয়ে কয়।
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
